Temeljem podtočke 2. točke I. Odluke o usvajanju programa utroška sredstava s kriterijima raspodjele sredstava tekućih i kapitalnih transfera utvrđenih Proračunom Federacije Bosne i Hercegovine za 2017. godinu Federalnom ministarstvu rada i socijalne politike (“Službene novine Federacije BiH”, broj 20/17) i Odluke o raspodjeli sredstava iz Tekućeg transfera neprofitnim organizacijama – Provedba Zakona o zaštiti od nasilja u obitelji, broj 02-14/5-1530/17 od 29.05. 2017. godine, federalni ministar rada i socijalne politike **objavljuje**

**J A V N I P O Z I V**

**za prikupljanje zahtjeva kantonalnih ministarstava nadležnih za oblast socijalne i dječje zaštite za realiziranje aktivnosti predviđenih Uredbom o primjeni odgojnih**

**preporuka prema maloljetnicima u Federaciji BiH**

**I. PREDMET JAVNOG POZIVA**

Predmet Javnog poziva je prikupljanje zahtjeva kantonalnih ministarstava nadležnih za oblast socijalne i dječje zaštite za realiziranje aktivnosti predviđenih Uredbom o primjeni odgojnih preporuka prema maloljetnicima u Federaciji BiH, koje će se financirati/sufinancirati iz Tekućeg transfera drugim razinama vlasti i fondovima – Transfer za realiziranje aktivnosti predviđenih Uredbom o primjeni odgojnih preporuka prema maloljetnicima u Federaciji BiH u iznosu od 20.000,00 KM (slovima: dvadeset tisuća konvertibilnih maraka).

**II. SVRHA PROGRAMA**

Svrha Programa financiranog sredstvima iz navedenog Tekućeg transfera je educiranje stručnog osoblja u centrima za socijalni rad/općinskim službama socijalne zaštite o primjeni Uredbe o primjeni odgojnih preporuka prema maloljetnicima u Federaciji BiH ("Službene novine Federacije BiH", broj 11/15).

**III. PRAVO SUDJELOVANJA**

Po ovom Javnom pozivu pravo sudjelovanja, odnosno podnošenja zahtjeva imaju kantonalna ministarstva nadležna za oblast socijalne i dječje zaštite (u daljnjem tekstu: podnositelj zahtjeva) koja ispunjavaju opće i posebne kriterije utvrđene podtočkom 2. točke I. Odluke o usvajanju programa utroška sredstava s kriterijima raspodjele sredstava tekućih i kapitalnih transfera utvrđenih Proračunom Federacije Bosne i Hercegovine za 2017. godinu Federalnom ministarstvu rada i socijalne politike (“Službene novine Federacije BiH”, broj 20/17).

Podnositelji zahtjeva koji nisu opravdali sredstva odobrena po ovom osnovu u prethodnoj godini nemaju pravo sudjelovanja u ovom Javnom pozivu.

**IV. OPĆI I POSEBNI KRITERIJI ZA SUDJELOVANJE**

Sredstva iz Javnog poziva dodjeljuju se na temelju općih i posebnih kriterija onako kako slijedi:

1. **Opći kriteriji:**

* Kantonalna ministarstva nadležna za oblast socijalne i dječje zaštite.

1. **Posebni kriteriji:**

* Pismeno iskazana namjera provođenja aktivnosti na realiziranju svrhe ovoga Programa s pratećom specifikacijom troškova;
* Dostavljen Plan provedbe edukacije stručnog osoblja uposlenog u centrima za socijalni rad/općinskim službama socijalne zaštite o primjeni Uredbe o primjeni odgojnih preporuka prema maloljetnicima u Federaciji BiH;
* Mogućnost financiranja aktivnosti iz ovoga Programa iz vlastitih izvora;
* Opravdana sredstva koja je Ministarstvo po ovom osnovu dodijelilo u prethodnoj godini.

1. **Potrebna dokumentacija:**

Kao dokaz o ispunjavanju općih i posebnih uvjeta potrebno je da podnositelji zahtjeva dostave sljedeću dokumentaciju:

* Čitko popunjen, potpisan i ovjeren prijavni obrazac koji se može preuzeti na web stranici Ministarstva: [**www.fmrsp.gov.ba**](http://www.fmrsp.gov.ba);
* Pismeno iskazana namjera provođenja aktivnosti na realiziranju svrhe ovoga Programa s pratećom specifikacijom troškova;
* Plan provedbe edukacije stručnog osoblja uposlenog u centrima za socijalni rad/općinskim službama socijalne zaštite o primjeni Uredbe o primjeni odgojnih preporuka prema maloljetnicima u Federaciji BiH;
* Uvjerenje o poreznoj registraciji (ID broj) (original ili ovjerena kopija);
* Ugovor s bankom ili potvrda banke o transakcijskom računu (kopija);
* Izvještaj o utrošku sredstava za one koji su dobili financijska sredstva od ovog Ministarstva u 2016. godini (ukoliko isti nije ranije dostavljen).

**Svi traženi dokumenti moraju biti originali ili ovjerene kopije nadležnog tijela. Posebna dokumentacija mora biti pregledna, vjerodostojna i tehnički korektna.**

Ministarstvo nema obvezu vraćanja predate dokumentacije podnositeljima zahtjeva.

**V. PROCEDURA I NAČIN PREGLEDANJA I ODABIRA PRISTIGLIH PRIJAVA**

Izbor podnositelja prijava za realizaciju Programa na temelju ovog Javnog poziva vršit će Povjerenstvo koje imenuje federalni ministar rada i socijalne politike.

Povjerenstvo razmatra zahtjeve i dokumentaciju zaprimljenu na temelju Javnog poziva, ocjenjuje ispunjenost uvjeta i kriterija za odobravanje, te zapisnik s obrazloženom ocjenom i prijedlogom dostavlja federalnom ministru koji donosi konačnu odluku o korisnicima sredstava.

Prilikom ocjenjivanja Povjerenstvo će kao temeljne kriterije uzimati broj stručnog osoblja uposlenog u centrima za socijalni rad/općinskim službama socijalne koji će biti obuhvaćen edukacijom, kvalitetu ponuđenog Plana provedbe edukacije stručnog osoblja uposlenog u centrima za socijalni rad/općinskim službama socijalne zaštite o primjeni Uredbe o primjeni odgojnih preporuka prema maloljetnicima u Federaciji BiH, te financiranje iz drugih izvora (vlastita sredstva, druge razine vlasti, donatorska sredstva).

Tijekom provođenja natječajne procedure Povjerenstvo zadržava pravo od podnositelja zahtjeva tražiti dodatna pojašnjenja i dopune dokumentacije, kao i pravo odbijanja pristiglih zahtjeva bez posebnog obrazloženja.

S odabranim podnositeljima zahtjeva zaključit će se ugovori o međusobnim pravima i obvezama ugovornih strana u vezi dodjele raspoloživih sredstava, te praćenju namjenskog trošenja dobivenih sredstava.

Prijave se, u zatvorenoj kuverti, podnose poštom ili se osobno predaju na pisarnici Ministarstva na adresu:

**Federalno ministarstvo rada i socijalne politike**

**Sektor za socijalnu zaštitu i zaštitu obitelji i djece**

**Marka Marulića 2**

**71 000 Sarajevo**

**s naznakom:**

**“Prijava na Javni poziv za realiziranje aktivnosti predviđenih**

**Uredbom o primjeni odgojnih preporuka -**

**Ne otvaraj”**

Obavijest o Javnom pozivu objavljuje se u dnevnom glasilu, a cjeloviti tekst Javnog poziva na službenoj web stranici Ministarstva: [www.fmrsp.gov.ba](http://www.fmrsp.gov.ba) i u “Službenim novinama Federacije BiH”.

Rok za dostavljanje prijava je 15 dana od dana posljednjeg objavljivanja Javnog poziva.

Nepotpune i neblagovremene prijave neće biti uzete u razmatranje.